Apper og programmer som lar deg laste ned videoer gir deg ofte ulike formatvalg. De vanligste er MP4, 3GP, AVI og MOV, og valg av format og kvalitet vil påvirke hvor du kan se videoen og hvordan den vil se ut.
Vil du at filene skal bli minst mulig, kan 3GP være det rette valget for deg. Det passer greit for små mobilskjermer og ser elendig ut på alt annet, men filene er også bitte små.
MOV er Apples videoformat og det gjør seg dermed godt på Mac, mens AVI er Microsofts format og et godt valg for PC-brukere. MP4 tilsvarer MP3 men for video, og det fungerer dermed på det aller mest av avspillere. Vil du sikre deg høyest mulig kompatibilitet, kan det være lurt å holde seg til MP4.